نضال: شنو كديري فبيتي؟ انا: A!!! ببببيتك؟!!! ديزولي مي مسحابش ليا بيتك (واقف مربع كيشوف فيا بنص عين) انا بببغيت نخلي البيت ديال الحاج موقر وبديت كن كن كنقلب على شي بيت و جيت لهنا ...ا اا انا غنخرج دابا!! نضال: صافي خليك انا غنبدل البيت (قاطعتو) لالالا انا غنخرج غير خليك فبيتك نضال:(حاجب طالع حاجب نازل) بلا مانعاود الهضرة... خرج وسد موراه الباب هضرتو قاصحة وغالبة عليه لونكلي ...سينورمال حيت 15 عام ماجا للمغرب ..ويييلي علا حشمة عمرني ماشفت شي دري بركوص لحال هادا اول مرة فحياتي نشوفو..مهم جلست وبدات لبست سروال اخر توني تاهوا واسع شوية وطاي باز مستيلي داكشي مهيبهوبي هه وابست تيشورط سماطي x من ضهري فالكحل تا هيا و مزيرة واسهة على سديى وجمعت شعري كوت شوفال ولافرونش لور منفوخة و خرجت من البيت هابطة نقصي وانا نلقى كواميل جاي عندي كيتعوج كيقلب عليا... كراميل: فينك من الصباح و انا كنقلب عليك طلقيني راه نضال قالي عيط ليها ...يالاه زيدي دغيا انا: اا..؟!!و ماعرفتيش علاش بغاني ؟ كراميل: ومنين غنعرف اختي وانا حاليا عاطيه التيساع و مكنزورش بيه.يالاه سربي زيدي و جيبي معك لاكارط ناسيونال ديالك. لاكارط ؟؟؟ و علاش ؟ يااااربي شنو واقع ليا ياربي . مشيت جبتها و نزلت كنلقى نضال جالس معاه جوج رجال كبار فالسن //كراميل :جلسي هنا . جلست هوا يقولي واحد ..اري لاكارط ديالك عطيتها ليه وبدا كيقيد فواحد الكتاب ورجعها ليا و قالي سيني هنا! انا: وعلاش غنسيني؟!! كراميل:(نخزني..تحت السنان) سني وهنينا .. انا تخلعت و بديت كنترعددددد وسنيت مافاهمة والو كالعادة شويا سنا حتى نضال و هوا مطلع حاجبو و جمعو وطواو دوك الرجال و قالو لينا مبروك و ناضو مشاو ..انا جالسة حالة عيني . بيني وبين راسي؟!!! علاياش مبروك ياكما نضال حيد ليا كلشي و غيرميني برا وانا كنفكر ناض و طالع ليه الدم وتم غادي كان لابس حتى هوا كلشي كحل توني وتيشورط نص كم و كلاكيطة انا: كراميل؟! اشنو واقع ؟! كراميل: احم احم نضال تزوج بيك! انا: Aااااا (حالة فمي ) تزوج بيااااااا!!!!!!!! كرميل: مع الاسف..وي ، حيت باباه خلاها ليه فالوصية باش الى مات يتزوج بيك نضال وهاكا غيقدر يحميك حتى من بعد ما غيموت .. انا: اويييليي دابا انا مرات نضال؟!!! المافيوزي؟!!!!(شادة فحناكي) الله يا ربي امتى غنسالي من هاد المنامة حياتي تشقلبان سفاها على علاها (عيني دمعو) حتى لفوقاش غنبقاو هاكا؟!! حتى لفوقاش غنرجع لحياتي الطبيعية هىءهىءهىء كراميل: (مكمش وجهو و جاتو البكية) صافي صافي ..راني قلبي هشيش مكنستحملش نشوفك كتبكي ! شغانقول انا اللي حياتي كاملة دوزتها وسط الحرب و القرطاس وكل مرة كنقول هاد المرة للخرى ليا حتى ولفت ولا كيجيني هادشي عادي ..شحال من مرة شفت نضال كيعدب و يفرقع الريوس للاعداء ديالو . انا: نتا للي ختاريتي هادشي ماشي بززوه عليك اما انا راه ماعقلتش على راسي حتى ليقتني فهاد المعمعة من الزواج للحبس من للحبس للاختطاف من الاختطاف للمافيا من المافيا وليت مرت اخطر واحد فعالم المافيات والعالم الله شنو باقي غيدوز عليا هادشي كنت كنشوفو غير فالافلام حتى ولا كيتطبق عليا ...اويييلي وحدي على زهري كان عند بالي فاللول الحاج بغا يتزوج بيا حيت انا زوينة و ضلمتو الله يرحمو صدق بغا يفكني ومشا هوا ضحية